stanford-oval/wikipedia huggingface dataset:
הוקר הקטור
עיצוב ופיתוח

ההוקר הקטור דמה למטוסי גרסאות אחרות שפותחו מההוקר הארט, כאשר גוף המטוס, הזנב וכן הנסע נלקחו מההוקר היינד. מנוע הנאפייר דאגר סימן III היה גדול מכדי להתאים לחרטום המחודד בו נעשה שימוש בגרסאות קודמות של הסדרה, ולכן קיבל החרטום צורה מעוגלת יותר. על מנת לפצות על המשקל העודף של המנוע, בוטלה נטיית הכנף העליונה לאחור וכנפי ההקטור חפפו אחת לשנייה. על אף שינויים אלה, היו שלבי הפיתוח והייצור מהירים. העיצוב ובניית אב הטיפוס בוצעו בהוקר איירקראפט, אך תהליך הייצור עצמו נעשה על ידי חברת וסטלנד איירקראפט מיואוויל (Yeovil), סאמרסט ואב הטיפוס ערך את טיסת הבכורה ב-14 בפברואר 1936 בידי טייס הניסוי ג'ורג' בולמן (George Bulman). מלבד אב הטיפוס נבנו על ידי וסטלנד עוד 178 מטוסים, ו-13 מתוכם סופקו לאירלנד בשנים 1942-1941.
היסטוריה מבצעית

טייסות כנף מס' 50 של חיל האוויר המלכותי היו הראשונות להצטייד בהקטור ב-1937, ובסך הכל שירת המטוס בשבע טייסות לשיתוף פעולה קרקעי. ההקטור הוחלף בהדרגה בווסטלנד לייסנדר החל מ-1938, אז הועברו המטוסים לחמש טייסות העזר של חיל האוויר המלכותי, במסגרתן שירתו עד יוני 1940.
טייסת העזר מס' 613 החליפה את מטוסי ההוקר היינד שלה בהקטור בנובמבר 1939 והייתה בתהליכי הצטיידות בווסטלנד לייסנדר החל מאפריל 1940. בזמן המערכה על צרפת, במאי 1940, קיבלה הטייסת הוראה לסייע לחיל המצב הבריטי הנצור בקאלה. ב-26 במאי, תקפו שישה מטוסי הקטור ומטוסי לייסנדר נוספים של הטייסת כמפציצי צלילה עמדות גרמניות ליד העיר, והייתה זו הפעם האחרונה בה השתמש חיל האוויר המלכותי במטוסים דו-כנפיים כמפציצים. למחרת עשו מטוסי הטייסת ניסיון להצניח אספקה בקאלה, לא מודעים לעובדה שחיל המצב כבר נכנע. בפעולות אלה אבדו שני מטוסי הקטור, וביוני כבר הוחלפו כל מטוסי הטייסת מסוג זה במטוסי לייסנדר. חיל האוויר המלכותי העביר את מטוסי ההקטור שברשותו לתפקיד גוררי מטרות ודאוני אימון, והם שירתו בתפקידים אלה עד 1943, כאשר מטוסים מודרניים יותר תפסו את מקומם.
מספר מטוסי הקטור במצב מכני ירוד הועברו לידי חיל האוויר האירי לאחר הפינוי מדנקרק. הצבא האירי לא היה מוכן כלל למקרה של פלישה גרמנית, והיה לבריטים אינטרס לסייע בהגנתו של האי, אך מכיוון שהקרב על בריטניה החל באותה תקופה, לא היה מטוסים טובים יותר מלבד ההקטור שמשרד האווירייה יכול היה לוותר עליו לטובת האירים. ההקטור היה מאוד לא פופולרי בקרב צוותי הקרקע האירים בשל המבנה המסובך של המנוע, עם 24 צילינדרים, 24 מצתים ו-48 שסתומים אשר דרשו תחזוקה מתמדת.
שירות

ההוקר הקטור שירת המדינות הבאות:
אירלנד אירלנד
הממלכה המאוחדת הממלכה המאוחדת
מפרט טכני (הקטור) > תכונות כלליות

צוות: 2
אורך: 9.09 מטר
מוטת כנפיים: 11.26 מטר
גובה: 3.18 מטר
שטח כנף: 33.1 מ"ר
משקל ריק: 1,537 ק"ג
משקל מקסימלי: 2,227 ק"ג
מנוע: בוכנה, 1 X נאפייר דאגר סימן III מקורר-אוויר בעל 24 צילינדרים מסודרים בתצורת H,‏ 805 כ"ס
מפרט טכני (הקטור) > ביצועים

מהירות מקסימלית: 301 קמ"ש בגובה 2,000 מטר
מהירות הזדקרות: 80.5 קמ"ש
טווח: 483 ק"מ
סייג רום: 7,815 מטר
עומס כנף: 67.3 ק"ג/מ"ר
כוח/מסה: 0.27 קילוואט/ק"ג
זמן נסיקה לגובה 3,050 מטר: 5 דקות ו-40 שניות
מפרט טכני (הקטור) > חימוש

מקלעים: 1 X‏ 7.7 מ"מ ויקרס סימן V מקובע לירי קדימה, מסונכרן עם סיבוב המדחף. 1 X‏ 7.7 מ"מ לואיס בתא הטייס האחורי, ניתן להזזה
פצצות: 2 X ‏50 ק"ג,
ציוד נוסף: מצלמה, נורים
הערות שוליים

1 2 3 4  Lake, Jon. The Great Book of Bombers. Zenith Imprint, 2002. ISBN 0760313474. עמוד 73
1 2  Mondey, David. Westland. Jane'S, 1982. עמוד 108
↑  טייסות מילואים שנועדו בעיקר לאימונים
↑  613 Squadron History. RAF Home Page
ג'אנלואיג'י דונארומה

ג'אנלואיג'י דונארומה (באיטלקית: Gianluigi Donnarumma; נולד ב-25 בפברואר 1999 בקסטלמארה די סטביה שבאיטליה) הוא כדורגלן איטלקי, המשחק בעמדת השוער בפריז סן ז'רמן ונבחרת איטליה, בה הוא גם משמש כקפטן.
קריירת מועדונים > מילאן

דונארומה גדל במחלקת הנוער של קלאב נאפולי. ב-2013 דונארומה עבר למחלקת הנוער של מילאן ולקראת עונת 2015/2016 הועלה לסגל הקבוצה הבוגרת כשוער שלישי על ידי המאמן סינישה מיכאילוביץ'. הוא לקח חלק במשחקי קדם העונה של מילאן בסין בחודש יולי 2015, בו פגשה מילאן את אינטר ואת ריאל מדריד במסגרת גביע האלופות הבינלאומי 2015, טורניר קדם עונה. ב-30 ביולי 2015 הוא שיחק במשחק נגד ריאל מדריד, כשהחליף את דייגו לופס בדקה ה-72. הוא שמר על רשת נקייה, אך היה אחד משני שחקני מילאן שהחטיאו בדו-קרב בעיטות העונשין, בו ניצחה ריאל מדריד בתוצאה 9–10.
קריירת מועדונים > מילאן > עונת 2015/2016 - עונת הפריצה

ב-25 באוקטובר 2015 ערך דונארומה את הופעת הבכורה הרשמית שלו, כשפתח בהרכב ושיחק 90 דקות בניצחון הליגה 2-1 נגד ססואולו. הוא שיחק במקומו של דייגו לופס לאחר שלושה משחקים ללא ניצחון, והפך לשוער הצעיר ביותר שפותח בהרכב בהיסטוריה של הכדורגל האיטלקי, כשהוא בן 16 ו-8 חודשים.
הופעתו זיכתה אותו בתשבחות, והמאמן סינישה מיכאילוביץ' והשוער הראשון דייגו לופס הגדירו אותו כעתיד של הכדורגל האיטלקי. שלושה ימים לאחר מכן שמר דונארומה לראשונה על רשת נקייה, בניצחון 0–1 על קייבו ורונה. מאז זכה דונארומה להתייחסות רבה ותשבחות בשל ביצועיו בגיל כה צעיר. בסוף חודש אוקטובר 2015 אמר עליו כריסטיאן אביאטי, שוערה של מילאן: "למעט מאוד אנשים יש איכות כזו בגיל 16. אלוהים הסתכל עליו מלמעלה ואמר: 'אתה צריך להיות שוער'". סינישה מיכאילוביץ' ביקש מהתקשורת לנהוג בזהירות כלפי השוער הצעיר והסביר כי דונארומה צעיר מדי מכדי להישפט כשוער מן המניין. נשיא אקדמית הנוער של מילאן, פיליפו גאלי, התראיין ללה גזטה דלו ספורט ואמר כי דונארומה הוא "כישרון עצום שצפוי לו עתיד מזהיר". בשנת 2015 הופיע ברשימת 100 הכדורגלנים הצעירים הטובים בעולם שנולדו לאחר שנת 1994 על ידי דון בלון.
בעונת 2020/2021 זכה בתואר שוער העונה בסרייה א' לאחר ששמר על רשת נקייה ב-14 משחקים, ועזר למילאן לסיים במקום השני.
קריירת מועדונים > פריז סן ז'רמן

ב-14 ביולי 2021 חתם דונארומה בפריז סן ז'רמן מליגת העל הצרפתית עד 2026.
ב-31 ביולי 2022 זכה דונארומה עם קבוצתו בסופרקאפ הצרפתי לאחר ניצחון 4-0 על נאנט באצטדיון בלומפילד.
קריירה בינלאומית

ב-1 בספטמבר 2016 ערך דונארומה את הופעת הבכורה שלו בנבחרת איטליה, כשהחליף את ג'אנלואיג'י בופון בפתיחת המחצית השנייה בהפסד 1–3 לנבחרת צרפת במשחק ידידות.
דונארומה מחזיק שיא של 11 משחקים רצופים בהם שמר על רשת נקייה במדי בנבחרת איטליה, שיא אותו הוא חולק עם שוער העבר דינו זוף.[דרוש מקור]
ביולי 2021 זכה עם נבחרת איטליה ביורו 2020, ואף זכה בתואר השחקן המצטיין של הטורניר, לאחר שעצר את הבעיטה האחרונה בדו-קרב הפנדלים המכריע. זו הפעם הראשונה ששוער זוכה בתואר השחקן המצטיין בטורניר.
תארים

הסופר קאפ האיטלקי: 2016
אליפות צרפת: 2021/2022, 2022/2023, 2023/2024
גביע האלופות הצרפתי: 2022, 2023
אליפות אירופה: 2020
הרכב העונה בליגה האיטלקית: 2019/2020
השוער המצטיין של הסרייה א': 2020/2021
השוער הטוב בעולם מטעם IFFHS:‏ 2021
קבוצת השנה העולמית מטעם IFFHS:‏ 2021
השחקן המצטיין ביורו: 2020
נבחרת היורו: 2020
גביע יאשין: 2021
אביר במסדר ההצטיינות של הרפובליקה של איטליה: 2021
הערות שוליים

↑  UEFA.com, Gianluigi Donnarumma named EURO 2020 Player of the Tournament, UEFA.com, ‏11 ביולי 2021 (באנגלית)
↑  Italy hero Donnarumma named Euro 2020 Player of the Tournament | Goal.com, www.goal.com
| נבחרת איטליה – יורו 2020 (אלופת אירופה) |
| --- | --- | --- |
|  1 סיריגו •  2 די לורנצו •  3 קייליני •  4 ספינאצולה •  5 לוקאטלי •  6 וראטי •  7 פלגריני •  8 ז'ורז'יניו •  9 בלוטי •  10 אינסינייה •   11 ברארדי •  12 פסינה • 13 אמרסון •  14 קייזה • 15 אצ'רבי • 16 כריסטנטה • 17 אימובילה • 18 בארלה • 19 בונוצ'י • 20 ברנרדסקי • 21 דונארומה • 22 רספאדורי • 23 בסטוני • 24 פלורנצי • 25 טולוי • 26 מרט • מאמן: מאנצ'יני |  1 סיריגו •  2 די לורנצו •  3 קייליני •  4 ספינאצולה •  5 לוקאטלי •  6 וראטי •  7 פלגריני •  8 ז'ורז'יניו •  9 בלוטי •  10 אינסינייה •   11 ברארדי •  12 פסינה • 13 אמרסון •  14 קייזה • 15 אצ'רבי • 16 כריסטנטה • 17 אימובילה • 18 בארלה • 19 בונוצ'י • 20 ברנרדסקי • 21 דונארומה • 22 רספאדורי • 23 בסטוני • 24 פלורנצי • 25 טולוי • 26 מרט • מאמן: מאנצ'יני | איטליה |
| נבחרת איטליה – יורו 2024 |
| --- | --- | --- |
|  1 דונארומה •  2 די לורנצו •  3 דימרקו •  4 בונג'ורנו •  5 קלאפיורי •  6 גאטי •  7 פרטזי •  8 ז'ורז'יניו •  9 סקמאקה •  10 פלגריני •   11 רספאדורי •  12 ויקאריו • 13 דרמיאן •  14 קייזה • 15 בלאנובה • 16 כריסטנטה • 17 מנצ'יני • 18 בארלה • 19 רטגי • 20 זקאני • 21 פג'ולי • 22 אל שעראווי • 23 בסטוני • 24 קמביאזו • 25 פולורונשו • 26 מרט • מאמן: ספאלטי |  1 דונארומה •  2 די לורנצו •  3 דימרקו •  4 בונג'ורנו •  5 קלאפיורי •  6 גאטי •  7 פרטזי •  8 ז'ורז'יניו •  9 סקמאקה •  10 פלגריני •   11 רספאדורי •  12 ויקאריו • 13 דרמיאן •  14 קייזה • 15 בלאנובה • 16 כריסטנטה • 17 מנצ'יני • 18 בארלה • 19 רטגי • 20 זקאני • 21 פג'ולי • 22 אל שעראווי • 23 בסטוני • 24 קמביאזו • 25 פולורונשו • 26 מרט • מאמן: ספאלטי | איטליה |
| --- | --- |
בקרת זהויות :  PLWABN: 9812367876305606  VIAF: 2925162906450178110006   WorldCat (עם VIAF): 2925162906450178110006
משיח (סדרת רשת)

ערך זה עוסק בסדרת אינטרנט. אם התכוונתם לסדרת טלוויזיה, ראו .
| --- | --- |

צוות השחקנים הראשי, מימין לשמאל: ליאת הר לב, אודי כגן, עמית איצקר ותום אנטופולסקי
 סוגה:  קומדיה, מוקומנטריה 
 יוצרים:  אודי כגן דנה פוליג
 בימוי:  דנה פוליג אודי כגן יובל נטר
 שחקנים:  אודי כגן עמית איצקר תום אנטופולסקי ליאת הר לב דנה פוליג
 ארץ מקור:  ישראל 
 שפות:  עברית 
 מספר עונות:  3 
 מספר פרקים:  8
 תוכנית המשך:  משיח (סדרת טלוויזיה)
 הפקה
 מפיק:  דנה פוליג
 עורכים:  אודי כגן
 צלמים:  יובל נטר
 בעלי תפקידים נוספים:  עריכת סאונד: סשו שפוב איפור ושיער: נילי לוי
 אורך פרק:  20-7 דקות
 שידור
 רשת שידור:  YouTube
 תקופת שידור מקורית:  4 באפריל 2013 – 11 במאי 2014
 קישורים חיצוניים
 דף התוכנית ב-IMDb
 
יוצרי הסדרה, מימין לשמאל: יובל נטר, דנה פוליג, אודי כגן ועמית איצקר
משיח היא סדרת רשת ישראלית שנוצרה על ידי דנה פוליג ואודי כגן ובכיכובם של כגן ועמית איצקר, המספרת את סיפורו של משיח, זמר כושל והבעלים של אורחן דרכים. במהלך הסדרה, מנסה משיח להגיע ל"טופ" של תעשיית המוזיקה המקומית. סדרת הרשת הפכה לתופעת רשת ויראלית וזכתה להצלחה רבה.
בעקבות ההצלחה, לסדרה האינטרנטית הופקה גרסה טלוויזיונית על ידי שידורי קשת וסלקום tv, ושידורה הראשון החל בסוף חודש מאי 2019 הסדרה עלתה לצפיית בינג' בסלקום tv החל מ-30 ביוני.
תקציר העלילה

צוות צילום דוקומנטרי, כביכול, עוקב אחר משיח (אודי כגן), המנהל והבעלים של "אורחן משיח", מסעדת דרכים בשירות עצמי בקיבוץ מופרט. מלבד היותו המנהל, משיח הוא גם זמר להקת הבית ובליווי הקלידן שלו, זיו (עמית איצקר), משיח מנעים את זמנם של הסועדים ושר שירים פרי עטו לצד גרסאות כיסוי ללהיטי עבר.
משיח מנסה פעם אחר פעם להגיע ל"טופ" של תעשיית המוזיקה המקומית. הוא רותם למשימותיו את זיו, בן חסותו, הקלידן שלו ויד ימינו.
הפקת הסדרה > רקע להפקת הסדרה

אודי כגן הוא בוגר החוג לקולנוע בבית הספר מנשר לאמנות. במקצועו הוא עורך וידאו. דנה פוליג היא בוגרת החוג לקולנוע וטלוויזיה באוניברסיטת תל אביב. עבדה בתעשיית הטלוויזיה והקולנוע כמנהלת תסריט ועוזרת במאי.
כגן ופוליג הכירו במגמת התיאטרון של תיכון אלון לאומנויות ברמת השרון. לאורך השנים שיתפו פעולה בפרויקטים שונים ועם סיום לימודיהם, החלו לכתוב סדרת דרמה המבוססת על חוויותיו של כגן ככלבן ביחידת עוקץ בתקופת מבצע חומת מגן. הסדרה פותחה עבור yes, אך לא הגיעה להפקה.
תחילה "משיח" פותחה לטלוויזיה על ידי פוליג וכגן עבור Yes, בשיתוף תותים הפקות. אולם, לאחר הפיתוח, החליטה Yes שלא להמשיך עם הפרויקט לשלב ההפקה. היוצרים וההפקה פנו אז לשאר הזכייניות והערוצים, אך לא הייתה היענות לפרויקט. בתחילת 2013 החליטו אודי כגן ודנה פוליג להפיק את משיח כסדרת אינטרנט. הם חברו ליובל נטר, מפיק, ועמית איצקר, לגילום דמותו של זיו, וצילמו תוך זמן קצר את שלושת הפרקים הראשונים של הסדרה.
הפקת הסדרה > השראה

בריאיון לעיתון "הארץ", סיפר אודי כגן כי ההשראה לדמותו של משיח הגיעה מאביו שניהל אולם שמחות בתל אביב:
... בשנות השמונים עד סוף שנות התשעים אבי ניהל את אולמי "בית המהנדס". אחי ואני היינו מסיימים את בית הספר והולכים לשבת אצל אבא באולם לעשות שיעורים. ברקע תמיד התנהלה חתונה או בר-מצווה והייתי מרותק לדמויות שהסתובבו שם. בשנים האלו, לא היו הרבה אפשרויות של אולמות אירועים כמו שיש היום ולכן אותם 10–15 זמרים ותקליטנים היו מופיעים ברוב השמחות באולם. אנשים כמו גד ביטון, ניר שמח ואיציק זמיר הזמר ששר זינגרלה (הפסגות) תפסו את תשומת ליבי. הם היו שילוב בלתי אפשרי של זמרים-תקליטנים שחצי מהזמן הכריזו במיקרופון: "ועכשיו, הלהיט החדש מאמריקה!" כילד תמיד רציתי להיות מוזיקאי, אבל פחדתי שהשירים שלי לא מספיק טובים וביקרתי את עצמי ללא הרף. והנה מולי, היו האנשים האלה, שגם אם במהלך חתונה נתקע להם הדיסק והאורגן אורות עלה להם באש, הם הרגישו בטופ ואף פעם לא עצרו לחשוב אם הם נתנו הופעה טובה או לא. חוסר מודעות הוא ברכה מאלוהים
הפקת הסדרה > צילומי הסדרה

מכיוון שלא היה בידם תקציב או גוף שיממן את ההפקה, החליטו פוליג וכגן להפיק את הסדרה בעצמם. הם חיפשו דרכים לחסוך בהוצאות שאינן נחוצות. הלוקיישן (אתר הצילומים) שבחרו לצלם בו היה חדר האוכל בקיבוץ גליל ים, בו שותף אביו של כגן. אנשי הצוות והשחקנים השתתפו בצילומים בהתנדבות. כגן ליהק את עמית איצקר, במאי קולנוע אשר למד בבית הספר מנשר לאמנות כמה שנים מעליו, לדמותו של זיו. פוליג ליהקה את בני משפחתה ואת חבריה עבור התפקידים השונים בסדרה.
בראיון שנערך איתם בטלוויזיה החינוכית אמרו כגן ופוליג:
... אם אתה רוצה לעשות סדרת רשת, אתה חייב לדעת שאתה יכול לעמוד בזה כלכלית. מהרגע שהתחלנו, החלטנו שלא נוציא כסף אלא אם כן נהייה חייבים. כל מי שהשתתף במשיח עשה את זה כי הוא אהב את מה שעשינו או כי הוא אהב אותנו ולא הייתה לו ברירה.
סט הצילומים של העונה הראשונה, כלל צוות מצומצם במיוחד: אודי כגן, דנה פוליג ויובל נטר. השלושה שימשו כמפיקים, צלמים, תאורנים, מקליטים, מלהקים, מלבישים וכו'. לעומת זאת, הסדרה הטלוויזיונית מצולמת בחדר האוכל שבקיבוץ שילר.
הפקת הסדרה > הצלחת הסדרה

ב-4 באפריל 2013 עלה הפרק הראשון של הסדרה לערוץ של משיח ב-YouTube. תוך ימים ספורים זכה פרק הבכורה לעשרות אלפי צפיות והפך לתופעת רשת ויראלית. במרוצת השנה שלאחר מכן, עלו שבעה פרקים נוספים של הסדרה שזכו למאות אלפי צפיות.
בפברואר 2014 אודי כגן ודנה פוליג הגישו חמש תוכניות רדיו בגלי צה"ל בשם "ציפורי לילה בשמן עמוק". את התוכנית הנחה "משיח" לצדה של החיילת-הטכנאית "מרבי" (בגילומה של דנה פוליג). התוכנית כללה פינות כגון "זמן מיסטיקה", "מעירים את זיו" ו"צ'אנס ראשון ואחרון" ונחתמה תמיד בהופעה חיה של משיח ואורחיו המוזיקליים. מרבית הדמויות שמשיח ראיין בזמן התוכנית גולמו על ידי דנה פוליג וכגן עצמו.
בתחילת 2015, השתמשה חברת סלקום בדמותו של משיח עבור קמפיין סלקום tv בטלוויזיה ובאינטרנט; בקמפיין של סלקום משיח מלווה לרוב על ידי אושרי, בנה של אחותו, ססיל. הצלחת הסדרה, שהופצה באינטרנט והופקה בתקציב מינימלי, סייעה בקידום משמעותי של הקריירות של היוצרים והשחקנים - ביניהם אודי כגן, שהצטרף לצוות הקומיקאים של תוכנית הבידור המוערכת "ארץ נהדרת".
הפקת הסדרה > גרסה טלוויזיונית

בעקבות ההצלחה, לסדרה האינטרנטית הופקה גרסה טלוויזיונית בהפקת סלקום TV ושידורי קשת, אשר עלתה לצפיית בינג' בסלקום ביוני 2018 ושודרה בערוץ 12 החל ממאי 2019.
באוקטובר 2018 הודיעו סלקום וקשת כי הסדרה אושרה לעונה שנייה, והיא עלתה לשידור בפברואר 2021.
דמויות

משיח (אודי כגן): משיח הוא זמר כושל, בעל אורחן קטן בקיבוץ, אשר מנסה בכל פעם להגיע ל"טופ" של המוזיקה המקומית. חי בסטייל של שנות השמונים ושואב השראה רבה מאמני עבר שהוא מחשיב כעדכניים. נהנה לרדות בעוזרו זיו ולהתרברב בפני אורחי האורחן. לא מודע לעצמו ולחוסר הכישרון שלו.
זיו (עמית איצקר): יד ימינו של משיח, וחברו הטוב ביותר. עם זאת, הוא עובר התעללות ממשיח המלגלג עליו ומעמיד אותו במצבים לא נעימים. קלידן. עובד באורחן. מתגלה כזמר מוכשר כשמשיח חולה והוא מחליף אותו. חסר ביטחון, אך מנהל קשר עם כרמלה זמן-מה לאחר שהייתה עם משיח.
אוקסנה (ליאת הר לב): זמרת אירועים ושחקנית מחרסון שבאוקראינה שכובשת את לבו של משיח.
כרמלה (תום אנטופולסקי): טבחית באורחן של משיח. משיח חושב שהיא מפתחת אליו אובססיה, מה שלדעתו יכול להפיל את האורחן. בהמשך מתחילה לצאת עם זיו.
מראיינת (דנה פוליג): אישה המנהלת את תיעוד המעללים שבמוצגים בסדרה ומראיינת את הדמויות מדי פעם.
מירי (דנה פוליג): עובדת חדשה וביישנית שהגיעה כמחליפה של כרמלה שפוטרה, משיח נוהג להתעלל בה.
פרקים

| מספר הפרק | אורך הפרק | שם הפרק | תאריך שידור מקוריישראל |
| --- | --- | --- | --- |
| 1 | 7:22 דקות | מי זה יעקב למאי? | 4 באפריל 2013 |
יעקב למאי, גדול המעבדים המוזיקליים בישראל, לדבריו של משיח, מגיע לארוחת צהריים באורחן. משיח בטוח שלמאי הגיע כדי לצוד כישרון חדש ולכן מארגן עם זיו מופע שהוא לא ישכח לעולם.
| 2 | 6:49 דקות | ערוץ Rest | 26 באפריל 2013 |
צלמת מאתר המסעדות "Rest" מגיעה לאורחן כדי לעדכן את התמונות באתר, אבל משיח בטוח שהצלמת היא חלק מצוות טלוויזיה שהגיע כדי לעשות עליו "חיים שכאלה".
| 3 | 14:01 דקות | כרמלה | 10 ביוני 2013 |
אחרי סטוץ של לילה אחד עם כרמלה, הטבחית של האורחן, משיח משוכנע שהיא מפתחת אליו אובססיה שסופה להפיל אותו ואת האורחן לטמיון.
| 4 | 10:48 דקות | מוזיקה מזרחי חלק א' | 19 באוגוסט 2013 |
בשל ניהול פיננסי קלוקל, האורחן על סף פשיטת רגל. בזמן שאנשי ההוצאה לפועל מעקלים את נכסיו, משתכנע משיח שהדרך להציל את האורחן היא לכתוב להיט מזרחי שהכנסותיו יכסו את החובות הכבדים.
| 5 | 14:38 דקות | מוזיקה מזרחי חלק ב' | 3 בספטמבר 2013 |
לאחר שנכשל בכתיבת להיט מזרחי, מכריז משיח על פשיטת רגל והאורחן על סף סגירה. בלילה נגלה לו בחלום הלהיט שחיפש.
| 6 | 14:17 דקות | הפתיחה הגדולה | 17 בנובמבר 2013 |
לאחר שניצל מפשיטת רגל, משיח עושה לאורחן מתיחת פנים ומזמין את הקהל הרחב לפתיחה של המקום החדש והמשודרג.
| 7 | 19:24 דקות | אוקסנה | 9 בפברואר 2014 |
לאחר שהרומן בין זיו לכרמלה נחשף, משיח מרגיש שהשעון הביולוגי שלו מתקתק. הוא נחרץ למצוא זוגיות ומפברק באורחן אודישנים אחר זמרת ליווי חדשה.
| 8 | 9:25 דקות | שיגעון בספארי | 11 במאי 2014 |
משיח מבקר בפונדק כושי (של כושי רימון) וחוזר עם תובנה - עליו להביא לאורחן חיה אקזוטית כפי שראה בפונדק כושי. הוא מתכנן עם זיו את השוד המושלם לחטוף חיה מהספארי.
לקריאה נוספת

עידו רוזן, Independent Content Creators Online: A Paradigm Shift in Film Aesthetic and Production, the Case of Israel, אוניברסיטת קיימברידג', אנגליה, 2023
הערות שוליים

1 2  5 קומדיות שתצטטו בלי הפסקה, באתר ‏מאקו‏, 11 בינואר 2018
↑   סרטונים בערוץ של משיח וחברים, באתר יוטיוב
↑  "ציפורי לילה בשמן עמוק" (חמש תוכניות רדיו בגלי צה"ל)
↑  משיח בקמפיין סלקום tv‏:  סלקום tv - מה כלול בהכל כלול?, סרטון  באתר יוטיוב,  סלקום tv - מה זאת אומרת אין 500 ערוצים?, סרטון  באתר יוטיוב
↑  יונתן כיתאין,'"`UNIQ--nowiki-0000000C-QINU`"'‏חוסכים בעלויות: "משיח" של קשת תעלה קודם בסלקום TV, באתר גלובס, 16 בינואר 2018
↑  אלכסנדר כץ,'"`UNIQ--nowiki-0000000F-QINU`"'אחרי מיליון צפיות בסלקום TV: עונה שנייה ל'משיח', באתר אייס, 21 באוקטובר 2018
ג'נקי XL

| --- | --- |

 לידה:  8 בדצמבר 1967 (בן 57) הולנד גלדרלנד, ליכטנוורד, הולנד
 שם לידה:  Tom Holkenborg 
 שם במה:  Junkie XL 
 מוקד פעילות:  וניס 
 תקופת הפעילות:  מ-1988
 מקום לימודים:  ארטז 
 סוגה:  מוזיקת קולנוע ומוזיקה אלקטרונית
 שפה מועדפת:  פוטונהואה, אנגלית 
 כלי נגינה:  מקלדת אלקטרונית, פסנתר, גיטרה בס, גיטרה, מערכת תופים 
 חברת תקליטים:  אנטרטיינמנט וואן מיוזיק, נטוורק 
 פרסים והוקרה:  פרס הפופ של תרבות הבומה - פופפריז'ס (1998)  נבל הכסף 
 www.junkiexl.com
 פרופיל ב-IMDb
 
טום הולקנבורג (בהולנדית: Tom Holkenborg; ידוע יותר בכינויו Junkie XL או בראשי התיבות JXL; נולד ב-8 בדצמבר 1967) הוא מלחין רב-נגן, די ג'יי, מפיק מוזיקלי וטכנאי קול הולנדי, שהיה ידוע בזכות הפקות הטראנס לפני שעבר למוזיקה אלקטרונית ופסקולי סרטי קולנוע.
בתחום של פסקולי סרטים, ג'אנקי XL עבד במשותף עם המלחין הנס צימר על פסקולי הסרטים "איש הפלדה", "באטמן נגד סופרמן: שחר הצדק", וכן הלחין את המוזיקה ל"מקס הזועם: כביש הזעם", "דדפול", "המגדל האפל", "טומב ריידר", "ערי טרף", "אליטה: מלאך קרב", "שליחות קטלנית: גורל אפל", "סוניק – הסרט", "גודזילה נגד קונג" ו"ליגת הצדק: גרסת סניידר".
שנים מוקדמות

XL נולד בגלדרלנד, ליכטנוורד שבהולנד. הכשרתו הקלאסית הייתה מאמו - שהייתה בעצמה מורה למוזיקה מוכרת. הולקנבורג החל לנגן בפסנתר כאשר היה בן 4, בתופים בגיל 8 ובגיטרה בגיל 12.
הושפע כבר על ידי ז'אנר הפופ הפסיכדלי של פינק פלויד וקינג קרימזון. הוא לקח את גיטרת הבס עד גיל 14. לאחר שלקח את העבודה בחנות מוזיקה מקומית המוכרת מקלדות וציוד דיגיטלי אחר, הוא החל לסבול מהערכה לשילוב של צלילים אלקטרוניים וצלילים אורגניים. זה היה זמן קצר לאחר שגילה סינתיסייזרים שהוא הצטרף להרכב ההולנדי העוסק בגל החדש לסוף שבוע בוואייקי כרב נגן ומפיק, בסיבוב הופעות נרחב עם ההרכב, לרבות באמצעות חלקים של ברית המועצות לשעבר, משנת 1988 עד 1991. הוא גם תרם לאלבום האחרון "Sputnik".
בשנת 1993 הולקנבורג הפיק כמעט ריקוד על ידי להקת המטאל ההולנדית שנקראה "The Gathering". ומאוחר יותר, באותה השנה המשיך ללכת ויצר את "העצב", להקת רוק תעשייתית עם פיל מילס. אחרי חתימה עם תווית משפיעה "Play It Again Sam" בשנת 1992, ושחרור ששני תקליטים - "(1993) Cancer of Choice" ו"(1994) Blood & Gold". הוא המשיך כמפיק בשביל לשכור עבודה עם להקת הארדקור ומטאל כמו: ו-Dog Eat Dog,Sepultura ,Fear, בו זמנית רישוי של כמה למסלולים האלקטרונים האינסטרומנטליים שלו למשחקי וידאו של מרוצים כגון Need For Speed ו-Test Drive 5. זה היה במהלך הזמן הזה שהוא גם התחיל להלחין את המוזיקה לסרט העלילתי ההולנדי "סיביר" שפרסמה חברת האחים וורנר בהולנד.
הלחנת מוזיקה לסרטים

בשיתוף פעולה עם הארי גרגסון ויליאמס, הוא תרם מוזיקה נוספת לסרטו של טוני סקוט "דומינו" משנת 2005 ושימש כמלחין של הסרט ההולנדי "עיוור" שהיה מועמד לפרס המוזיקה הטובה ביותר בפסטיבל הסרטים ההולנדי בשנת 2007 וקיבל את פרס הגראנד פריקס למוזיקה הטובה ביותר בפסטיבל הסרטים האבוגאני הבינלאומי ב-2008. כיום, הולקנבורג ממשיך להרחיב את השפעתו בעולם הקולנוע והטלוויזיה ושיתף פעולה עם מלחין זוכה פרס אוסקר הנס צימר באחד מהסרטים המרוויחים בכל הזמנים "עלייתו של האביר האפל" של כריסטופר נולאן, הסרט מסמן את שיתוף הפעולה הרביעי של הלחנת המוזיקה בינו לבין צימר כולל "מגה-מוח", "התחלה" ו"מדגסקר 3: מקרקסים את אירופה", השניים עבדו יחד על הרבה פרויקטים מוזיקליים רבים כולל "איש הפלדה", האתחול המחודש לזיכיון סופרמן שיצא ב-2013 ורמיקס לטקס האוסקר של השנה הזו (2013). הולקנבורג גם סיפק את המוזיקה לסרט "ממלכת גן עדן" ועוד מגוון סרטים רבים כגון: "דומינו", "OA: חי או מת", "תפוס ת'כריש", "רידיק: זעם אפל", "אנימטריקס" ו"האויב שבפנים" ויש לו את המוזיקה המקורית שלו במספר סרטי קולנוע, בהם "בלייד" ו"החוף". בשנת 2013 הלחין את המוזיקה לסרט "פרנויה". זמן קצר לאחר מכן הובא בידי זאק סניידר, מפיק הסרט "300: עליית האימפריה" כדי להלחין את המוזיקה לסרט. בשנת 2014 הוא הלחין את פסקול הסרט "מפוצלים", עם הנס צימר שהיה מפיק בפועל של הפסקול. בחודש מאי 2015 הלחין וכתב את פסקול הסרט הרביעי של "מקס הזועם" שזהו "מקס הזועם: כביש הזעם" שיצא לאקרנים במאי 2015. במרץ 2016 הוא ילחין ויכתוב ביחד עם הנס צימר את הפסקול לסרט "באטמן נגד סופרמן: שחר הצדק".
במרץ 2021 שוחרר הסרט ליגת הצדק: גרסת סניידר, אשר לו הלחין את הפסקול. לפני שחרור הסרט הוא חשף שהפסקול מכיל 54 רצועות באורך כולל של 4 שעות.
פילמוגרפיה

| שם הסרט | שנה | במאי | הערה |
| --- | --- | --- | --- |
| The Delivery | 2001 | לא ידוע | מוזיקה משלו |
| האויב שבפנים | 2002 | פול ווס אנדרסון | מוזיקה משותפת עם מרקו בלטרמי |
| אנימטריקס | 2003 | מגוון במאים | מוזיקה משותפת עם דון דייוויס |
| רידיק: זעם אפל | 2004 | פיטר צ'אנג | מוזיקה משלו |
| תפוס ת'כריש | 2004 | ויקי ג'נסון, ביבו ברגרון ורוב לטרמן | מוזיקה משותפת עם הנס צימר |
| דומינו | 2005 | טוני סקוט | מוזיקה משותפת עם הארי גרגסון ויליאמס |
| עיוור | 2006 | לא ידוע | מוזיקה משלו |
| סיביר | 2007 | לא ידוע | מוזיקה משלו |
| The Happy Housewife | 2010 | אנטון בומר | מוזיקה משלו |
| מגה-מוח | 2010 | טום מקגראת' | מוזיקה משותפת עם הנס צימר ולורן באלפה |
| להביא את בובי | 2011 | פמקה ינסן | מוזיקה משלו |
| ילדים חדשים | 2011 | לא ידוע | מוזיקה משלו |
| ילדים חדשים: טורבו | 2011 | סטפן הארס | מוזיקה משלו |
| The Heineken Kidnaping | 2011 | לא ידוע | מוזיקה משלו |
| קונג פו פנדה 2 | 2011 | ג'ניפר יו נלסון | מוזיקה משותפת עם הנס צימר וג'ון פאוול |
| מדגסקר 3: מקרקסים את אירופה | 2012 | טום מקגראת' וקונרד ורנון | מוזיקה משותפת עם הנס צימר |
| עלייתו של האביר האפל | 2012 | כריסטופר נולאן | מוזיקה משותפת עם הנס צימר |
|  איש הפלדה | 2013 | זאק סניידר | מוזיקה משותפת עם הנס צימר |
| פרנויה | 2013 | רוברט לוקטיק | מוזיקה משלו |
| 300: עלייתה של אימפריה | 2014 | נועם מורו | מלחין |
|  מפוצלים | 2014 | ניל בורגר | מלחין |
| מקס הזועם: כביש הזעם | 2015 | ג'ורג' מילר | מלחין |
| מרדף לילי | 2015 | חאומה קולט-סרה | מלחין |
| דדפול | 2016 | טים מילר | מלחין |
| באטמן נגד סופרמן: שחר הצדק | 2016 | זאק סניידר | מוזיקה משותפת עם הנס צימר |
| ליגת הצדק: גרסת סניידר | 2021 | זאק סניידר |  |
פרסים ומועמדויות

| פרס | תאריך | קטגוריה | עבור | תוצאה | מקור |
| --- | --- | --- | --- | --- | --- |
| פרס המוזיקה במדיה של הוליווד | 20 בנובמבר 2024 | פרטיטורה מקורית – סרט מדע בדיוני/פנטזיה | "פיוריוסה: מסאגת מקס הזועם" | מועמדות |  |
הערות שוליים

↑  Paul Grein, ‘Emilia Pérez’ and Hans Zimmer Are Top Winners at 2024 Hollywood Music in Media Awards, Billboard, ‏2024-11-21 (באנגלית אמריקאית)
| --- | --- |
בקרת זהויות :  NLI: 987007596598305171  BnF: cb15544169r (data)  GND: 135284899  ISNI: 0000 0001 0844 9353  LCCN: no2007011538  MusicBrainz: eb3f70ce-f226-428f-8d7f-046c8dbfd98f  NKC: xx0218664  NLK: KAC201615653  NTA: 315026774  SNAC: w6093k5b  SUDOC: 180676008  VIAF: 79874178   WorldCat (עם VIAF): 79874178